**REPUBLIKA HRVATSKA
KARLOVAČKA ŽUPANIJA
OSNOVNA ŠKOLA SLUNJ
 Školska 17, 47240 Slunj**

KLASA: 003-06/17-01-50
URBROJ: 2133-37-17-1
U Slunju, 20.11.2017.g.

Na temelju članka 58. Zakona o ustanovama (NN 76/93, 29/97, 47/99, 35/08), članka 25. Statuta Osnovne škole Slunj, te Odluke o uporabi sredstava ostvarenih prodajom nekretnina u vlasništvu školskih ustanova kojima je osnivač Karlovačka županija (Klasa: 021-04/17-01/141; Ur.broj: 2133/1-01-03/01-17-15), **na sjednici održanoj 20.11.2017. godine, Školski odbor Osnovne škole Slunj donosi sljedeću**

**ODLUKU**

**o prodaji nekretnine**

**Članak 1.**

Osnovna škola Slunj (u daljnjem tekstu: Škola) će u skladu sa zakonom, putem javnog natječaja provesti prodaju nekretnine upisane pri Općinskom sudu u Karlovcu – Zemljišnoknjižnom odjelu Slunj, označene kao zk.ul. broj 4, kč.br. 487/6, k.o. NIKŠIĆ, površine 1101 m², u naravi pašnjak, zgrada Područne škole Nikšić.

Površina zgrade PŠ Nikšić iznosi 238,72 m².

**Članak 2.**

Zgrada Područne škole u Nikšiću nije u funkciji odgoja i obrazovanja od 1991. godine i ne postoje naznake za njezino otvaranje u budućnosti.

**Članak 3.**

Javni natječaj za prodaju nekretnine provesti će Povjerenstvo za provedbu javnog natječaja i odabir valjane ponude koje će imenovati Školski odbor, a čiji će jedan član biti predstavnik osnivača.

**Članak 4.**

Povjerenstvo za provedbu javnog natječaja i odabir valjane ponude će ravnatelju Škole, prema kriteriju najviše ponuđene cijene, predložiti sklapanje Ugovora o kupoprodaji nekretnine iz članka 1. ove Odluke.

**Članak 5.**

Početna prodajna cijena nekretnine utvrđena je na temelju Elaborata o procijenjenoj tržišnoj vrijednosti nekretnine broj 2017097, izrađenog od tvrtke PETRAČIĆ-projekt d.o.o. iz Karlovca, Domobranska 3 i iznosi 33.500,00 eura ili 248.000,00 kuna.

**Članak 6.**

Cjelokupan iznos sredstava dobivenih prodajom nekretnine iz članka 1. ove Odluke Škola će odmah po primitku uplatiti u proračun Karlovačke županije, a u skladu s Odlukom o uporabi sredstava ostvarenih prodajom nekretnina u vlasništvu školskih ustanova kojima je osnivač Karlovačka županija (Klasa: 021-04/17-01/141; Ur.broj: 2133/1-01-03/01-17-15).

Škola će Upravnom odjelu za školstvo Karlovačke županije iskazati potrebu da se sredstva iz stavka 1. ovog članka upotrijebe za unaprjeđenje informacijske i komunikacijske tehnologije u nastavnom procesu te za poboljšanje uvjeta rada učitelja opremanjem zbornice i kabineta.

**Članak 7.**

Školski odbor će u skladu s člankom 25. Statuta Škole zatražiti suglasnost osnivača za raspolaganje nekretninom iz članka 1. ove Odluke.

**Članak 8.**

Ova Odluka stupa na snagu danom donošenja.

 **PREDSJEDNIK ŠKOLSKOG ODBORA**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Katica Brajdić, prof.**